Usėnų Švč. Mergelės Marijos Ėmimo į dangų koplyčia

Usėnų Švč. Mergelės Marijos Ėmimo į Dangų parapijos koplyčia – parapinė koplyčia Šilutės rajone, Usėnuose. Katalikų koplyčia naujai atidaryta, veikia nuo 2002 m. Joje vyksta sekmadieninės pamaldos, kasmetiniai Švč. M. Marijos Ėmimo į dangų atlaidai (kartu su seniūnijos vasaros švente). Aptarnauja atvažiuojantis kunigas iš Pagėgių.

Ant sienos maldų salėje pakabinti įrėminti Telšių vyskupijos ir Vatikano dekretai dėl Usėnų parapijos.Telšių vyskupija. Usėnų Švč. Mergelės Marijos Ėmimo į Dangų parapija Koplyčioje įrengta apie 90 vietų. Čia lankosi visos seniūnijos – Usėnų, Žemaitkiemio, Galzdonų, Kavolių, Meišlaukių, Stremenių, Svaraitkiemio, Užpelkių ir kitų mažesnių kaimų gyventojai.

Usėnų maldos namai pagal panaudos sutartį iš Šilutės rajono savivaldybės priklauso Usėnų seniūnijos bendruomenei.Usėnų bendruomenė Sutartis nuolat atnaujinama. Maldos namus iš savo lėšų apšildo seniūnija ir bendruomenė, tikintieji apmoka tik sunaudotos elektros energijos išlaidas.

 Istorija 
miniatiūra|220px|left|Bendras salės vaizdas. Dešinėje – klausykla
miniatiūra|220px|left|Altorius
miniatiūra|right|180px|Vatikano dekretas apie visuotinių atlaidų Usėnų koplyčiai suteikimą

Usėnuose ir apylinkėse nuo seno gyveno evangelikai liuteronai, kurie vykdavo melstis į artimiausią Plaškių evangelikų liuteronų bažnyčią. Usėnuose bažnyčios nebūta. Po Antrojo pasaulinio karo vietos gyventojų smarkiai sumažėjo, atsikėlė daug katalikų tikėjimo žmonių. Jie važinėjo daugiausiai į Rukų šv. Antano Paduviečio bažnyčią. Usėniškiai yra laidojami Rukų kapinėse.

Apie 700 gyventojų turinčių Usėnų bendruomenė su pasiūlymu ir prašymu įkurti koplyčią kreipėsi į tuometinį kunigą Olijandą Jurevičių. Jo palaikymo ir didelės pagalbos dėka buvo įrengti maldos namai. Jie atidaryti 2002 m. vienoje iš kultūros centro patalpų, antrajame aukšte. Ant priekinio fasado sienos virš įėjimo buvo įtaisytas medinis kryžius. Visus remonto darbus atliko patys seniūnijos gyventojai, o piniginėmis lėšomis rėmė visi seniūnijos gyventojai. Už surinktus pinigus buvo suremontuotos patalpos, pagamintas kryžius, klausykla. Suolus ir kitus reikalingus atributus parūpino kun. O. Jurevičius. Jis ir dar du kunigai dalyvavo maldos namų atidarymo Šv. Mišiose. 

2010 m. lapkričio 6 d. Telšių vyskupas Jonas Boruta savo dekretu nr. 1057 Usėnų koplyčiai suteikė Švč. Mergelės Marijos Ėmimo į Dangų titulą. 2011 m. Vatikano Apaštališkoji penitenciarija išleido dekretą, suteikiantį koplyčiai visuotinius atlaidus (šis dokumentas įrėmintas ir pakabintas koplyčioje).

2013–2014 m. seniūnijos bendruomenė projektinėmis Europos sąjungos lėšomis naujai suremontavo patalpas: įrengė šildymą, pakeitė duris, grindų dangą, naujai įrengė apšvietimą. 

Koplyčią aptarnavę kunigai
 Olijandas Jurevičius 
 Vytautas Gedvainis
 Kazys Žutautas

 Šaltiniai 

 Nuorodos 

 Vyskupijos informacija

Kategorija:Šilutės rajono koplyčios
Kategorija:Usėnai